**Csongrád Városi Önkormányzat Képviselő-testületének**

**37/2020. (XI. 30.) önkormányzati rendelete**

**A helyi adókról szóló 18/2014. (XI.17.) önkormányzati**

**rendelet módosításáról**

Csongrád Városi Önkormányzat Képviselő-testületének feladat és hatáskörében a polgármester az Alaptörvény 32. cikk (2) bekezdésében meghatározott eredeti jogalkotói, valamint a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, az Alaptörvény 32. cikk (1) bekezdés f) pontjában biztosított feladatkörében eljárva az alábbi rendeletet alkotja:

**1. §** A rendelet 7. § (2) bekezdés b) pontja helyébe a következő rendelkezés lép: aki a 70. életévét betöltötte, vele közös háztartásban 65 évesnél fiatalabb személy nem él és a lakcím- nyilván-tartásba sem jegyeztek be ilyen személyt.

**2. §** A rendelet 10/A. § (2) bekezdése helyébe a következő rendelkezés lép: Az adóbeszedésre kötelezett a fizetendő adó megállapításának alátámasztásául, e rendelkezés 1. melléklete szerinti bejelentőlap kitöltéséről és a Nemzeti Turisztikai Adatszolgáltató Központ (NTAK) portálon elektronikusan vezetett naprakész vendégnyilvántartásról gondoskodik.

**3. §** Hatályát veszti

a) a rendelet 2/A. §-a és a 3/A. §-a,

b) a rendelet 10/A. § (3)-(5) bekezdése,

c) a rendelet 12. § (1) bekezdésében – „a (2) bekezdésében foglaltak kivételével –„szövegrész valamint a (2) bekezdése,

d) a rendelet 2-4. sz. mellékletei.

4. § A rendelet, 2021. január 1. napján lép hatályba és az azt követő napon hatályát veszti.

 Bedő Tamás polgármester

**Záradék**:

A rendelet kihirdetésének napja 2020. november 30.

 Dr. Juhász László

 jegyző